לאסלו בלאק

לאסלו בֵּלַאק (בהונגרית: Bellák László; 12 בפברואר 1911 – 20 בספטמבר 2006) היה שחקן טניס שולחן יהודי-הונגרי ואמריקאי, בעל 7 מדליות זהב באליפויות עולם בטניס שולחן, מהן 6 קבוצתי ו-1 בזוגות מעורבים עם ונדי וודהד מאנגליה, 3 פעמים סגן אלוף העולם ביחידים (1928, 1930 ו-1934) ובסך הכל זכה ב-22 מדליות מאליפויות העולם בטניס שולחן. 

בלאק שיחק ביד שמאל.

קורות חיים
בלאק נולד בבודפשט. בגיל 13 הוא החל לשחק טניס שולחן ביחד עם ויקטור ברנה ומיקלוש סבדוש שהיו לשלושת טניסאי טניס השולחן הטובים בעולם מהונגריה ולכן הם כונו שלושת המוסקטרים.

בשנים 1931 ו-1932 הוא התגורר בברלין, גרמניה.

בסוף שנות ה-30 היגר בלאק לארצות הברית. בשנת 1937 הוא זכה באליפות ארצות הברית בזוגות גברים, בשנת 1938 הוא זכה בתואר ליחידים, בשנת 1939 הוא זכה בתואר לזוגות גברים, בשנת 1941 הוא זכה בתואר לזוגות מעורבים ובשנת 1943 הוא זכה שוב בתואר לזוגות גברים. נוסף לכך, הוא זכה בשלושה תארים בזוגות גברים (1 עם מיקלוש סבדוש בשנת 1936 ו-2 עם ויקטור ברנה בשנים 1938 ו-1939) באליפות בריטניה הפתוחה.

במלחמת העולם השנייה הוא התגייס לצבא ארצות הברית ושרת בהודו ובבורמה. בתום המלחמה הוא זכה בשלושה עיטורים והשתחרר עם מדליית ניצחון בדרגת סמל.

בשנת 1944 פרש מספורט תחרותי, בשנת 1950 ייסד חברה לצבע במיאמי, פלורידה בשם Bellak Color Corporation.

בלאק נפטר בשנת 2006 במיאמי עיר מגוריו בגיל 95.

תארים והישגים 
 בשנת 1995 נבחר בלאק להיכל התהילה של הספורט היהודי 
 בשנת 1993 נבחר בלאק להיכל התהילה הבינלאומי של טניס השולחן

קישורים חיצוניים

הערות שוליים

שחקני טניס שולחן אמריקאים
שחקני טניס שולחן יהודים
שחקני טניס שולחן הונגרים
אלופי עולם יהודים
חברי היכל התהילה של הספורטאים היהודים: הונגרים
חברי היכל התהילה של הספורטאים היהודים: אמריקאים
אמריקאים ממוצא יהודי-הונגרי
יהודים אנשי הכוחות המזוינים של ארצות הברית במלחמת העולם השנייה
בודפשט: אישים
יהדות בודפשט
אמריקאים שנולדו ב-1911
הונגרים שנולדו ב-1911
הונגרים שנפטרו ב-2006
אמריקאים שנפטרו ב-2006